钦定古今图书集成/明伦汇编/官常典/第741卷 > 李逢时
## 钦定古今图书集成/明伦汇编/官常典/第741卷 > 李逢时

按《四会县志》：“逢时，福建人，由吏员任典史，忠勇有馀，
强御不畏。适有强盗劫掠小水乡，告警望救，逢时即
慨然奋臂曰：‘余地方官也，何可退避’！遂躬冒矢石，统
兵往救，对垒而阵。贼伪夜遁，逢时复蹑尾追之。狡贼
突出，厉声作气，兵溃而走，逢时马忽失足堕地，遂被
杀。县报题奏，奉旨荫子必达光禄寺监事。